**SKOLESKYSS**

For å kunne ha rett til ordinær skoleskyss må avstand hjem - skole være minst 2 km for 1. klassinger og 4 km for 2.-10. klassinger.

Ringebu kommune melder inn elever med rett til skyss og Innlandet fylkeskommune er ansvarlig for organisering av skyssen. Dette kan du lese mer om på hjemmesidene til [Innlandstrafikk – Skoleskyss i grunnskolen.](https://innlandstrafikk.no/skoleskyss/grunnskole/)

**SKYSS MED BUSS ELLER DROSJE?**

Ved å se på rutetabellene ser du om det går rutebuss på strekningen der du bor og du vil se klokkeslettet for omtrent når bussen er på din holdeplass. [Link til rutetabeller Innlandstrafikk.](https://innlandstrafikk.no/reise/nar-og-hvor-gar-bussen/rutetabeller-i-pdf/)

Rutetabellene som er aktuelle for elvene i grunnskolen i Ringebu er:

|  |  |
| --- | --- |
| Rute 250 | Hovde- Ringebu- Vinstra / Vinstra – Ringebu - Hovde |
| Rute 251 | Ringebu - Brekkom |
| Rute 252 | Losna – Fåvang – Ringebu / Ringebu – Fåvang - Losna |
| Rute 253 | Ringebu – Fåvang – Brekkom og Fåvang - Ringebu |
| Rute 254 | Vinstra – Ringebu – Tretten/ Krekkevika – Ringebu - Vinstra |
| Rute 142  | Bismo – Otta – Lillehammer / Lillehammer – Otta - Bismo |

Bor du et sted der det ikke går rutebuss, er skyssen din til og fra skolen mest sannsynlig planlagt med drosje. Skolene vil få tilsendt lister med oversikt over hvilke elever som skal ha skyss til og fra skolen med buss eller drosje for alle ukedagene.

Etter bestilling fra Innlandstrafikk organiserer 03650 Gudbrandsdal skyssen til drosjelevene. I Ringebu kommune er det Ringebu Taxi (tlf. 61 28 07 10) og Haverstad Turbiler som kjører skoleturene. Rett før skolestart vil disse transportørene ha listene klare og kan veilede når drosje kommer til din holdeplass. Det presiseres at elever som har skyss med drosje kan på lik linje med elever som har skyss med buss, bli pålagt å gå til holdeplass/påstigningsplass. Avstand hjem – holdeplass kan være 1 km for 1. klassinger og 2 km for 2.-10. klassinger.
Er det uklart hvor din holdeplass for påstiging/avstiging er, avklar med transportør. Innlandet fylkeskommune kan også bestemme hvor dette skal være.

UNNTAK kan være elever med spesialskyss.

**HVA MÅ GJØRES HVIS DET ER DAGER ELEVEN IKKE SKAL VÆRE MED DROSJA?**

Er det dager drosjeelever ikke skal benytte seg av skysstilbudet (er syk, skal på sfo eller ut på noe m.m) er foresatte ansvarlig for å varsle transportør slik at sjåførene til enhver tid har oversikt over elevene som skal være med og kan kjøre turen etter fastlagt rute.

**SKYSSKORT**

Det er viktig å finne igjen skysskortet fra skoleåret som nettopp er avsluttet. Det gjelder også elever som har byttet skole. Skysskortet vil bli oppdatert for 2024/2025 når de settes i kortautomaten på bussen ved skolestart.

Førsteklassinger og andre nye skysselever vil få utlevert skysskort på skolen en av de første dagene. Tapt skysskort meldes det i fra om til skolen.

Det er bare elever som har skyss med buss som har skysskort. Elever som har skyss med drosje til og fra skolen har ikke skysskort ettersom det ikke er kortautomat i drosjene.

**Det gjøres oppmerksom på at elever ikke har rett til skyss før/etter sfo eller leksehjelp. Skyssen er planlagt utfra start og slutt-tid for skoledagen**

**Skal eleven på sfo noen dager og rett hjem andre dager, må dette være faste dager slik at det blir en fast ukeplan for transportørene å forholde seg til. Transportørene og skolen må da få informasjon fra foresatte om dette.**

Spørsmål om skoleskyss kan også rettes til Gry Aanna tlf. 45 37 67 48 eller

e-post gry.aanna@ringebu.kommune.no